section_heading: Kraljevina Bavarska
paragraph_text: Godine 1799. izbornog kneza Karla Teodora naslijedio je daljnji rođak i novi izborni knez Maksimilijan IV. Josip († 1825.), koji se 1806. godine okrunio za bavarskog kralja, pod imenom Maksimilijan I. Josip. Posljednji bavarski kralj bio je Ludvig III. koji je abdicirao 1918. godine. Njegov sin, krunski princ Rupert († 1955.), potencijalni pretendent na britansko prijestolje, Stuartovac preko ženske linije, utjecao je da se bavarski monarhisti distanciraju od Hitlera u vrijeme Drugog svjetskog rata.